રાજ્યનું હવામાન વિભાગ સમયસર આગાહી કરવામાં મોટાભાગે નિષ્ફળ નીવડે છે. લોકો એવી ટકોર કરે છે કે, હવામાન ખાતું ગરમીની આગાહી કરે તો વરસાદ પડે અને વરસાદની સંભાવના વ્યક્ત કરે તો ગરમી પડે તેવું સંખ્યાબંધ વખત બન્યું છે. ત્યારે વરસાદ પડવાની સાથે જ હવામાન વિભાગની વેબસાઇટ ખોરવાઇ ગઇ છે. જેના કારણે ગરમી-ઠંડી, વરસાદના આંકડા જાહેર થઇ રહ્યાં નથી. આવા ખરા સમયે જ વેબસાઇટ ઠપ થતા આવી ખોટી આગાહીથી મુક્તિ મળી હોવાનો મુદ્દો લોકોમાં ચર્ચાઇ રહ્યો છે.